CELEX: C2007/140/33
Language: sl
Date: 2007-06-23 00:00:00
Title: Zadeva T-271/04: Sodba Sodišča prve stopnje z dne 8. maja 2007 – Citymo proti Komisiji (Pogodbena odgovornost – Arbitražna klavzula – Najemna pogodba – Nedopustnost – Nepogodbena odgovornost – Pogajanja pred sklenitvijo pogodbe – Ugovor nezakonitosti – Legitimno pričakovanje – Dobra vera – Zloraba pravice – Premoženjska škoda – Izguba možnosti)

23.6.2007   
            
            
               SL
            
            
               Uradni list Evropske unije
            
            
               C 140/20
            
         Sodba Sodišča prve stopnje z dne 8. maja 2007 – Citymo proti Komisiji
   (Zadeva T-271/04) (1)
   
   (Pogodbena odgovornost - Arbitražna klavzula - Najemna pogodba - Nedopustnost - Nepogodbena odgovornost - Pogajanja pred sklenitvijo pogodbe - Ugovor nezakonitosti - Legitimno pričakovanje - Dobra vera - Zloraba pravice - Premoženjska škoda - Izguba možnosti)
   (2007/C 140/33)
   Jezik postopka: francoščina
   Stranki
   
      Tožeča stranka: Citymo SA (Bruselj, Belgija) (zastopniki: P. Van Ommeslaghe, I. Heenen in P.-M. Louis, odvetniki)
   
      Tožena stranka: Komisija Evropskih skupnosti (zastopniki: L. Parpala in E. Manhaeve, zastopnika, skupaj z D. Philippe in M. Gouden, odvetnika)
   Predmet
   Prvič, tožba na podlagi pogodbene odgovornosti zato, da se Komisiji naloži, da tožeči stranki plača odškodnino iz naslova razdrtja najemne pogodbe, ki naj bi jo slednja sklenila z Evropsko skupnostjo, ki jo zastopa Komisija, in podredno, tožba na podlagi nepogodbene odgovornosti zato, da se tožeči stranki povrne škoda, ki naj bi jo domnevno utrpela zaradi odločitve Komisije, da prekine pogajanja v fazi pred sklenitvijo navedene najemne pogodbe.
   Izrek
   
               1)
            
            
               Komisija je dolžna tožeči stranki plačati znesek v višini 20 000 eurov, skupaj z zamudnimi obrestmi od dneva razglasitve te sodbe do dejanskega plačila, po letni obrestni meri, ki jo določi Evropska centralna banka za glavne refinančne operacije, povečana za 2 točki, ki pa ne sme preseči šestih odstotkov.
            
         
               2)
            
            
               V preostalem se tožba zavrne.
            
         
               3)
            
            
               Vsaka stranka nosi svoje stroške.
            
         
      (1)  UL C 262, 23.10.2004.